**Helena**

*Andrei Șerbănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu pas becher, din lupanar,

Cu lungi vâltori în buzunar,

Orice bărbat mai mizantrop

Spre casă-și face, la galop,

Cărare lungă și hotar.

Cu spelbe raze pe zuluf

Și dulci parfumuri în năduf,

De o metresă otrăvit,

Pe-obrazul dulce, pângări

Un sfânt copil, spurcat sărut.

Dar tainic, ca un fum lunar,

Unde sălaș și-are Satan,

Valsând pe-al damei păr prelins,

- Pe salbele de ametist -

Din ochii limpezi de castan,

Un prea păgân stih de topaz

Dansează-n valuri pe obraz...

Dar ochiul ei, căzut și trist,

Cine să-l mai poarte-n vis?

Femeie-i cât peste grumaz

Un bour vitreg, ca-ntr-un iaz,

Turbat se-nfruptă din talaz.

Și cum coarnele-și găti

Și poftele își potoli,

La trap o zvârle pe islaz...

Pe care piept capul să-și culce

Când averi, toate străluce,

Peste coapsa-i de himeră,

În rând, mișeii îi oferă?...

Prisosul liniștea n-aduce

Și nici noaptea de amor,

Cu slove blânde și sfânt dor,

N-o plătești c-o firfirică,

Precum nici la apă mică

Ceru-n sălcii nu-l cobori.

Toate-s cânturi de sirenă,

Recitate-ntr-o poemă,

Când de foame, biet odor,

Seacă-al liniștii izvor,

Cu doi ochi de diademă

Și c-un zâmbet cald și sfânt

Mamei, câte-s pe pământ,

Nu-s mai scumpe ca Helena,

Frumoasă cum era Athena-n

Voalul mării, legământ.

Dulce cum e mierea-n fagur,

Sânu-i, candelă de aur,

Ne-ntregit de voluptate,

Nici de brațele-nnoptate

A pecetei de balaur,

Ferecat de-un ochi viclean,

Viperin, de curtezan,

Ori de-un pătimaș boier -

E tăinuit de adulter

Și nepătruns ca un ocean.

La sânul mamei, văduvit,

De lungi cusururi ofilit,

Creștea frumos, dragă Helenă,

Cu ochișori de diademă,

Peste toga de argint

A vreunui prinț, ce-a ostenit

Pe-al mamei sân, și părăsit,

De orice rază de lumină,

Sau de odina creștină,

Brațele și-a răstignit.

Ca un Soare în alt Soare,

Luminând și-ncăpătoare,

Sfinte, pentr-o-nghițitură,

Vărgi de bici, în piele-adună,

Ca un fulger în vâltoare...

Și-n a dânsei suferinți,

Copila, cu ochii cuminți,

Draconic, împrejur privi,

Și-n ochii mamei, ochi nevii,

Ca de gorgonă împietriți,

Păgâna masc-a lui Adam,

Scuturând floarea pe ram,

Tiranic suflu-mpreună

Și-n sânul fetei adună

O ură ca pentru Satan!

La sânul mamei, văduvit,

Ce mulți tirani a ofilit,

Creștea frumos, dragă Helenă,

Cu ochișori de diademă,

Ce pe luntre au robit

Suflete, ca o stafie,

Peste volburi de chindie,

De o sfântă-nfloritură,

Dulce ca o mătrăgună -

Bărbăteasca comedie!

Prin ochii ei, falnici, ca brazi,

Trecut-au zeci de camarazi,

Râvnind, pe rând, la sânul ei,

Dar Helena, ochi senin,

Ca mreaja unui heruvim,

Pe umeri albi, covor de nea,

Sprijinind podoaba grea,

A buclei lungi și rubinii,

De talia unei stafii -

Pe Miriam o cunoștea.

Amorul unui lung păcat,

Pe sânul ei ca de smarald,

De Miriam, întâi trezit,

Mângâiat și limpezit,

S-a născut ca un amant,

Lung poftit și așteptat,

Ca un inel cu diamant.

Și multă vreme s-au iubit,

S-au sfințit, s-au pângărit,

Sub baldachinul înstelat.

Ca Medusa-ntre Perseu

Și Pegas, într-un elizeu,

Pe taina spadei de smarald,

Îngropă dor de bărbat,

Între Satan și Dumnezeu.

În sărutări, poetic vis,

Brodatu-s-a de gâtul nins,

Cu focul preaiubitei ei

Și jurând pe dumnezei

Pecete-amorului învins.

Pe talia unei stafii,

Cu bucle lungi și rubinii,

De-a voluptății mascaradă,

Altantidele de piatră,

În refluxuri ruginii,

Ca o cupolă bărbătească-n

Dulci meduze, sânu-i cască.

Sub un braț de mareșal,

Miriam, tomnatic val,

Și pe-a năzuinței mască,

Lepădând a ei mireasă

Pe-o mustață părintească,

Fruntea-și culcă cu nesaț.

De opal, înfierbântați,

Ai Helenei ochi revarsă

Blânde, perle blestemate,

Suferinde și malade,

Pe icoana ce-a vândut

Blând amor și ferecând

Un statornic dor de moarte.

Promis-a fost în legământ,

Catapeteasmă pe pământ,

Sub baldachinul înstelat,

Unui idol blestemat,

Amorul tristului veșmânt.

O floare capul își apleacă -

Helenă... scumpa mamei fată!

Poftind liniștea bolnavă,

Sub imperiul de otravă

A mormântului zăbavă...

La pieptul mamei, stă de piatră,

Rece, albă, nemișcată,

Ce demult creștea frumos,

Copilaș bun și duios,

Helena – ca un strop de apă,

Peste ochiul ce împarte

Năzuința lăngă moarte,

Pentru lumi necunoscute,

Neumblate și fecunde,

Închise în eternitate.